pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออท.สาธารณรัฐเช็ก/ไทย เข้าเยี่ยมคำนับ รอง นรม. และ รมว.กห.
วันจันทร์ที่ 7 สิงหาคม 2560
ออท.สาธารณรัฐเช็ก/ไทย เข้าเยี่ยมคํานับ รอง นรม. และ รมว.กห.
พล.อ.ต.รังสรรค์ เยาวรัตน์ ผช.โฆษก กห. กล่าวว่า เมื่อ 4 ส.ค.60 เวลา 1045 น. นาย Marek Libricky
(มาเร็ก ลิบชีตซกี) ออท.สาธารณรัฐเช็ก/ไทย เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห.
ณ ศาลาว่าการกลาโหม ในโอกาสเข้ารับตําแหน่งใหม่
ออท.สาธารณรัฐเช็ก/ไทย เข้าเยี่ยมคํานับ รอง นรม. และ รมว.กห.
พล.อ.ต.รังสรรค์ เยาวรัตน์ ผช.โฆษก กห. กล่าวว่า เมื่อ 4 ส.ค.60 เวลา 1045 น. นาย Marek Libricky
(มาเร็ก ลิบชีตซกี) ออท.สาธารณรัฐเช็ก/ไทย เข้าเยี่ยมคํานับ พล.อ.ประวิตร วงษ์สุวรรณ รอง นรม.และ รมว.กห.
ณ ศาลาว่าการกลาโหม ในโอกาสเข้ารับตําแหน่งใหม่
รอง นรม. และ รมว.กห. ได้กล่าวต้อนรับและชื่นชมที่ไทยและสาธารณรัฐเช็กมีความสัมพันธ์ที่ดีต่อกันมาตลอดระยะเวลา 24 ปี และเชื่อว่า นาย Marek จะช่วยส่งเสริมความสัมพันธ์และพัฒนาความร่วมมือระหว่างทั้งสองประเทศได้เป็นอย่างดี ทั้งทางด้านเศรษฐกิจ การค้า การลงทุน และด้านอุตสาหกรรมป้องกันประเทศ โดยทั้งสองฝ่ายย้ําถึงความสัมพันธ์ที่ดีต่อกันระหว่าง นรม. และ ประธานาธิบดีสาธารณรัฐเช็ก ซึ่งจะเป็นรากฐานของความสัมพันธ์และความร่วมมือในด้านต่างๆ ของทั้งสองประเทศให้เพิ่มพูนแน่นแฟ้นยิ่งขึ้น โดยนาย Marek จะได้สานต่อความร่วมมือที่ทั้งสองฝ่ายดําเนินอยู่ และขยายกรอบความร่วมมือใหม่ๆ เพื่อประโยชน์ของทั้งสองประเทศ พร้อมทั้งเชิญ รอง นรม. และ รมว.กห. ไปเยือนสาธารณรัฐเช็กในโอกาสที่เหมาะสมต่อไป
รัฐบาลไทย-ข่าวทำเนียบรัฐบาล-กรมการจัดหางาน  เติมเต็ม  “ตู้แรงงานปันสุข”
วันจันทร์ที่ 8 มิถุนายน 2563
กรมการจัดหางาน  เติมเต็ม  “ตู้แรงงานปันสุข”
วันที่ 8 มิถุนายน 2563  นายสุชาติ พรชัยวิเศษกุล อธิบดีกรมการจัดหางาน  พร้อมด้วยผู้บริหารกรมการจัดหางาน  ร่วมเติมเต็มสิ่งของอุปโภคบริโภคให้กับ  “ตู้แรงงานปันสุข”  ในพื้นที่ บริเวณประตู 1 กระทรวงแรงงาน
นายสุชาติ พรชัยวิเศษกุล อธิบดีกรมการจัดหางาน กล่าวว่า การเติมเต็ม “ตู้แรงงานปันสุข” ของกรมการจัดหางาน ดังกล่าวเป็นไปตามนโยบายของหม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ที่มีความห่วงใยประชาชน และพร้อมอยู่เคียงข้าง ช่วยเหลือประชาชนในทุกสถานการณ์ ได้สั่งการให้เจ้าหน้าที่กระทรวงแรงงานจัดทําตู้แรงงานปันสุข เพื่อช่วยเหลือและบรรเทาความเดือดร้อนให้กับประชาชน ที่ได้รับผลกระทบจากการแพร่ระบาดเชื้อไวรัสโควิด -19 โดยเฉพาะประชาชนผู้มีรายได้น้อยที่อยู่ในพื้นที่โดยรอบ และประชาชนที่ได้รับผลกระทบ สามารถมารับสิ่งของที่ “ตู้แรงงานปันสุข” ซึ่งเป็นตู้แห่งการแบ่งปันน้ําใจ ได้ฟรี และหยิบแต่พอเพียง เพี่อเป็นการแบ่งปันและกระจายความสุขให้กับประชาชนที่ได้รับความเดือดร้อนได้รับของ อย่างทั่วถึง ซึ่งจะดําเนินไปอย่างต่อเนื่อง จนกว่าสถานการณ์โควิด-19 จะดีขึ้น
สําหรับ ผู้ที่สนใจส่งต่อน้ําใจผ่าน “ตู้แรงงานปันสุข” สามารถร่วมเติม เครื่องอุปโภค บริโภค และสิ่งของที่จําเป็น ได้ เพราะยังมีประชาชนอีกเป็นจํานวนมากที่ยังต้องการการสนับสนุน
รัฐบาลไทย-ข่าวทำเนียบรัฐบาล-‘บิ๊กอู๋’ นับถอยหลัง ‘11 วัน’ กวาดล้างต่างด้าวผิด กม. เจอ จับ ปรับ ส่งกลับ เริ่ม 1 ก.ค. นี้
วันพุธที่ 20 มิถุนายน 2561
‘บิ๊กอู๋’ นับถอยหลัง ‘11 วัน’ กวาดล้างต่างด้าวผิด กม. เจอ จับ ปรับ ส่งกลับ เริ่ม 1 ก.ค. นี้
รมว.แรงงาน เน้นย้ํา เหลือเวลาอีก 11 วัน เท่านั้น ประกาศชัดไม่ผ่อนปรน ไม่ขยายเวลาพิสูจน์สัญชาติ จัดทําทะเบียนประวัติและขออนุญาตทํางาน 1 กรกฎาคมนี้ พร้อมตรวจเข้มการทํางานของแรงงาน ต่างด้าว พบผิดกฎหมาย ถูกจับ ปรับ ส่งกลับประเทศแน่นอน
วันนี้ (20 มิ.ย. 61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยว่า กระทรวงแรงงาน ได้จัดระเบียบการทํางานของคนต่างด้าว สัญชาติกัมพูชา ลาว เมียนมา เพื่อให้ถูกต้องตามกฎหมาย ได้รับสิทธิประโยชน์และการคุ้มครองตามกฎหมาย ตามมาตรฐานสากล ซึ่งที่ผ่านมา ได้ประสานกับประเทศต้นทาง เข้ามาพิสูจน์สัญชาติในประเทศไทย และเปิดให้มีการจัดทํา/ปรับปรุงทะเบียนประวัติ ตรวจลงตรา (วีซ่า) และขออนุญาตทํางาน ณ ศูนย์บริการเบ็ดเสร็จ (OSS) โดยมีแรงงานที่ต้องพิสูจน์สัญชาติทั้งสิ้น 134,491 คน เป็น กัมพูชา 104,457 คน ลาว 12,327 คน เมียนมา 17,707 คน ซึ่งขณะนี้ดําเนินการไปแล้ว 98,803 คน คงเหลืออีก 24,090 คน เป็น กัมพูชา 19,018 คน ลาว 5,072 คน ส่วนแรงงานที่ต้องเข้าศูนย์ OSS ตามมติคณะรัฐมนตรี 16 มกราคม 2561 มีจํานวน 1,320,035 คน โดยดําเนินการไปแล้วภายใน 31 มีนาคม 2561 จํานวน 961,946 คน และต่อมามติ ครม.ได้มีการขยายเวลาให้เจ้าหน้าที่ในการดําเนินการให้แล้วเสร็จภายใน 30 มิถุนายน 2561 ซึ่งมียอดที่ต้องเข้าศูนย์ OSS ในระยะ 2 อีก 360,222 คน ขณะนี้ดําเนินการแล้ว 308,235 คน คิดเป็น 85.57 % คงเหลืออีก 51,987 คน คิดเป็น 14.43 % ข้อมูล ณ วันที่ 19 มิ.ย. 61
“ขณะนี้เหลือเวลาอีก 11 วัน เท่านั้น จึงขอให้นายจ้างเร่งพาแรงงานต่างด้าวไปดําเนินการให้ทันภายในกําหนด โดยกระทรวงแรงงานพร้อมจะให้บริการเพื่ออํานวยความสะดวกให้กับนายจ้างและแรงงานต่างด้าวอย่างเต็มที่ และขอยืนยันชัดเจนว่ารัฐบาลจะไม่มีการผ่อนปรน ไม่ขยายเวลาอย่างแน่นอน พ้น 30 มิถุนายน 2561 ยังไม่มาดําเนินการ แรงงานต่างด้าวจะไม่สามารถอยู่และทํางานต่อไปได้ ซึ่งภายในช่วงสัปดาห์สุดท้ายจะมีแผนระดมกวาดล้างผู้กระทําผิดกฎหมายครั้งใหญ่ เริ่ม 1 กรกฎาคมนี้ หากพบคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับ 5,000 – 50,000 บาท และเมื่อชําระค่าปรับแล้ว คนต่างด้าวจะถูกส่งกลับออกไปนอกราชอาณาจักร และห้ามขออนุญาตทํางานภายใน 2 ปี นับแต่วันที่ได้รับโทษ ขณะเดียวกันนายจ้างที่จ้างคนต่างด้าวโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับ 10,000 - 100,000 บาทต่อคนต่างด้าวที่จ้างหนึ่งคน หากกระทําผิดซ้ําต้องมีโทษจําคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจําทั้งปรับ และห้ามจ้างคนต่างด้าวทํางานเป็นเวลา 3 ปี แห่งพระราชกําหนดการบริหารจัดการการทํางานของคนต่างด้าว พ.ศ.2560 และที่แก้ไขเพิ่มเติม อย่างไรก็ตาม หากแรงงานต่างด้าวที่ประสงค์จะทํางาน ในประเทศไทยจะต้องเข้ามาในรูปแบบการนําเข้าตามระบบ MOU เท่านั้น” รมว.แรงงาน กล่าวในท้ายที่สุด
สอบถามข้อมูลเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือโทร.สายด่วนกระทรวงแรงงาน 1506 กด 2 กรมการจัดหางาน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
ศปก.ขับเคลื่อนการจัดทําทะเบียนประวัติ
และพิสูจน์สัญชาติแรงงานต่างด้าว ระยะที่ 2 ข้อมูล
20 มิถุนายน 2561
รัฐบาลไทย-ข่าวทำเนียบรัฐบาล-ชี้แจงการใช้งบประมาณตลาดชุมชนประชารัฐ จ.กำแพงเพชร
วันเสาร์ที่ 25 สิงหาคม 2561
ชี้แจงการใช้งบประมาณตลาดชุมชนประชารัฐ จ.กําแพงเพชร
ชี้แจงการใช้งบประมาณตลาดชุมชนประชารัฐ จ.กําแพงเพชร
นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยขอชี้แจงประเด็น การใช้งบประมาณตลาดชุมชนประชารัฐ กรณี สื่อนําเสนอข่าวจังหวัดกําแพงเพชรดําเนินการก่อสร้างห้องน้ําวงเงินงบประมาณเจ็ดแสนบาท แต่ไม่มีการใช้งานถูกปิดตาย
จากกรณีดังกล่าวนายธัชชัย สีสุวรรณผู้ว่าราชการจังหวัดกําแพงเพชร ได้ให้ข้อเท็จจริง ดังนี้
จังหวัดกําแพงเพชรได้ให้สํานักงานพาณิชย์จังหวัดกําแพงเพชร ตรวจสอบข้อเท็จจริงและชี้แจงกรณีดังกล่าว ทราบว่า กรมการค้าภายในสนับสนุนงบประมาณปี 2560ภายใต้โครงการส่งเสริมตลาดกลาง - ตลาดชุมชน(ตลาดต้องชม) ประชารัฐเพื่อพัฒนาเศรษฐกิจภูมิภาค งบประมาณ 790,000 บาท ซึ่งมีสํานักงานพาณิชย์จังหวัดกําแพงเพชร เป็นหน่วยดําเนินการ
ปัจจุบันสํานักงานพาณิชย์จังหวัดกําแพงเพชรได้ดําเนินงานก่อสร้างซุ้มทางเข้าถนนคนเดิน ขนาดความยาว 17 เมตร สูง 5x8 เมตร จํานวน 2 ซุ้ม และห้องน้ําสาธารณะ ขนาดพื้นที่ 28 ตรม. จํานวน 1 หลัง ซึ่งดําเนินการแล้วเสร็จ เดือนมกราคม 2561 แต่ยังไม่มีการเปิดใช้งานเนื่องจากจะต้องมีค่าใช้จ่ายในการดูแลบํารุงรักษา ซึ่งทรัพย์สินดังกล่าวเป็นของกรมการค้าภายใน ซึ่งยังไม่ได้มีการส่งมอบให้กับเทศบาลเมืองกําแพงเพชรเพื่อรับไปดูแลบริหารจัดการ สําหรับการจัดซื้อจัดจ้าง ดําเนินการโดยวิธีสอบราคา เนื่องจากวงเงินงบประมาณที่ใช้ในการจ้างมีราคาไม่เกิน 2,000,000 บาทตามระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม เป็นการดําเนินการตามขั้นตอนของระเบียบพัสดุ โดยแนวทางในการดําเนินต่อไปกรมการค้าภายในจะเร่งรัดเจ้าหน้าที่ผู้รับผิดชอบในการส่งมอบทรัพย์สินดังกล่าว ของกรมการค้าภายในให้กับเทศบาลเมืองกําแพงเพชร.
รัฐบาลไทย-ข่าวทำเนียบรัฐบาล-ก.แรงงาน ผุด Job Sharing จ้างงานรายชั่วโมง  ตั้งศูนย์บริการจัดหางาน Part-time ตอบโจทย์เศรษฐกิจ แก้ปัญหาว่างงานจากไวรัสโคโรนา 2019 (COVID-19) [กระทรวงแรงงาน]
วันอาทิตย์ที่ 22 มีนาคม 2563
ก.แรงงาน ผุด Job Sharing จ้างงานรายชั่วโมง  ตั้งศูนย์บริการจัดหางาน Part-time ตอบโจทย์เศรษฐกิจ แก้ปัญหาว่างงานจากไวรัสโคโรนา 2019 (COVID-19) [กระทรวงแรงงาน]
ก.แรงงาน ผุด Job Sharing จ้างงานรายชั่วโมง  ตั้งศูนย์บริการจัดหางาน Part-time ตอบโจทย์เศรษฐกิจ แก้ปัญหาว่างงานจากไวรัสโคโรนา 2019 (COVID-19)
กระทรวงแรงงาน แก้ปัญหาว่างงานจากไวรัสโคโรนา 2019 (COVID-19)ตั้งศูนย์บริการจัดหางานPart-timeรองรับการเปลี่ยนรูปแบบจ้างงานของสถานประกอบการ จากเต็มเวลา เป็นจ้างแบบPart-timeลดค่าใช้จ่ายองค์กร
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ระบุ ภาวะเศรษฐกิจโลกที่ซบเซา จากผลกระทบของสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)ทําให้สถานประกอบการหลายแห่งประสบปัญหาด้านการส่งออก ไม่มีคําสั่งซื้อ หรือขายสินค้าไม่ได้จึงปรับเปลี่ยนรูปแบบจากการจ้างงานเต็มเวลา เป็นการจ้างงานแบบPart-timeเพื่อลดค่าใช้จ่ายองค์กรและรักษาองค์กรไว้ให้นานที่สุด โดยมอบกรมการจัดหางานหาแนวทางบรรเทาปัญหาดังกล่าว
ด้าน นายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางาน มุ่งเน้นให้คนไทยทุกคนมีงานทําในทุกพื้นที่สนับสนุนการจ้างงานที่มั่นคงและต่อเนื่องตลอดวัยทํางาน ประกอบกับด้วยรูปแบบการทํางานของคนรุ่นใหม่ได้มีการปรับเปลี่ยนไป โดยเฉพาะการรับงานอิสระที่นายจ้างสามารถกําหนดเวลาทํางานได้เป็นบางช่วงเวลาที่มีคําสั่งซื้อมากขึ้น จึงได้จัดตั้งศูนย์บริการจัดหางานPart-timeรองรับความต้องการของคนหางานและนายจ้าง/สถานประกอบการ โดยทําหน้าที่ติดต่อประสานงานนายจ้าง/สถานประกอบการ ที่มีความต้องการจ้างงานในรูปแบบPart-timeเพื่อรวบรวมตําแหน่งงานว่างที่เหมาะสม กับประชาชนที่ต้องการทํางานในลักษณะJob Sharingประชาสัมพันธ์ตําแหน่งงาน และให้บริการจัดหางานส่งตัวผู้ที่ต้องการมีงานทําให้กับนายจ้าง/สถานประกอบการตามความต้องการ ตลอดจนมีการติดตามผล
เบื้องต้น ศูนย์ฯจะตั้งอยู่ที่ ศูนย์บริการจัดหางานเพื่อคนไทย อาคาร 3 ชั้น หน้ากระทรวงแรงงาน และส่วนภูมิภาค ตั้งอยู่ที่สํานักงานจัดหางานจังหวัดทุกจังหวัดสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ก.อุตฯ ลงพื้นที่ชุมชนหมู่บ้านยวน จ.นครราชสีมา เตรียมพร้อมสู่หมู่บ้าน CIV
วันพฤหัสบดีที่ 13 กันยายน 2561
ก.อุตฯ ลงพื้นที่ชุมชนหมู่บ้านยวน จ.นครราชสีมา เตรียมพร้อมสู่หมู่บ้าน CIV
นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่ชุมชนหมู่บ้านยวน (ไทย-ยวน หรือ โยนก) อําเภอสีคิ้ว จังหวัดนครราชสีมา
วันนี้ (13 กันยายน 2561) เวลา 13.00 น. นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่ชุมชนหมู่บ้านยวน (ไทย-ยวน หรือ โยนก) อําเภอสีคิ้ว จังหวัดนครราชสีมา พร้อมเยี่ยมชมตลาดชุมชนนิทรรศการ และบูธแสดงสินค้าของหมู่บ้าน โดยมีนายจรัสชัย โชคเรืองสกุล รองผู้ว่าราชการจังหวัดนครราชสีมา นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นางเบญจมาพร เอกฉัตร ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ผู้บริหารระดับสูงของกระทรวงอุตสาหกรรม ร่วมงาน
ชุมชนหมู่บ้านยวน (ไทย-ยวน หรือ โยนก) อําเภอสีคิ้ว จังหวัดนครราชสีมา มีอัตลักษณ์เฉพาะตัวด้านภาษา วัฒนธรรม วิถีชีวิต ศิลปหัตถกรรมและภูมิปัญญา โดยมีผลิตภัณฑ์ อาทิ ผ้าทอไท-ยวน เป็นงานหัตถกรรมไทยที่ผูกพันกับการดํารงชีวิตของชาวไท-ยวนมานาน การทอผ้าของชาวไท-ยวน อําเภอสีคิ้ว เดิมใช้กี่ธรรมดาจะทําให้ผ้าหน้าแคบ ซึ่งหากต้องการผ้าหน้ากว้างจะขยายไม่ได้ ปัจจุบันจึงใช้กี่กระตุกแทน โดยลายผ้าไท-ยวน ได้รับอิทธิพลมาจากธรรมชาติและสิ่งแวดล้อมในชีวิตประจําวันของคนในท้องถิ่น แบ่งเป็นลายประเภทสัตว์ พืช และสิ่งของ เป็นต้น โดยกระทรวงอุตสาหกรรม เตรียมความพร้อมให้ทางชุมชนหมู่บ้านยวนเข้าสู่หมู่บ้านอุตสาหกรรมสร้างสรรค์ (CIV) ปี 62 ให้รองรับนักท่องเที่ยวต่อไป
รัฐบาลไทย-ข่าวทำเนียบรัฐบาล-“บิ๊กบี้” ให้กำลังใจเยาวชน เตรียมความพร้อม สู้ศึก World Skills Abu Dhabi 2017
วันพฤหัสบดีที่ 5 ตุลาคม 2560
“บิ๊กบี้” ให้กําลังใจเยาวชน เตรียมความพร้อม สู้ศึก World Skills Abu Dhabi 2017
รมว.แรงงาน ตรวจเยี่ยมและให้กําลังใจเยาวชนที่เก็บตัวฝึกซ้อม เข้าร่วมการแข่งขันฝีมือแรงงานนานาชาติ World Skills Abu Dhabi 2017 ครั้งที่ ๔๔
วันที่ ๕ ตุลาคม ๒๕๖๐ เวลา ๑๕.๐๐ น. พลเอก ศิริชัย ดิษฐกุล รัฐมนตรีว่าการกระทรวงแรงงาน ตรวจเยี่ยมเยาวชนที่เก็บตัวฝึกซ้อมในสาขากราฟิกดีไซน์ สาขาเว็บดีไซน์ สาขาบริการอาหารและเครื่องดื่ม และสาขาแฟชั่นเทคโนโลยี ณ อาคารกรมพัฒนาฝีมือแรงงาน เพื่อเตรียมความพร้อมเข้าร่วมการแข่งขันฝีมือแรงงานนานาชาติ World Skills Abu Dhabi 2017 ครั้งที่ ๔๔ ระหว่างวันที่ ๑๔ - ๑๙ ตุลาคม ๒๕๖๐ ณ กรุงอาบูดาบี สหรัฐอาหรับเอมิเรตส์
โดย พลเอกศิริชัยฯ เปิดเผยว่า การส่งเยาวชนเข้าร่วมการแข่งขันในครั้งนี้ เป็นการประชาสัมพันธ์ความสามารถของช่างฝีมือไทยที่มีขีดความสามารถสูงให้เป็นที่ประจักษ์แก่นานาประเทศ สามารถนําชื่อเสียงมาสู่ประเทศไทย และมีความมั่นใจว่า เยาวชนที่ได้รับการฝึกฝนมาเป็นระยะเวลานาน จะสามารถทําผลงานออกมาได้ดี นอกจากนี้ ยังพร้อมที่จะต่อยอดด้านการศึกษาและส่งเสริมการมีงานทําให้แก่เยาวชนที่เข้าร่วมการแข่งขันฯ รวมถึงสนับสนุนให้ได้รับการปรับตําแหน่งที่สูงขึ้น สําหรับผู้เข้าแข่งขันที่มาจากองค์กรต่างๆ ซึ่งถือเป็นกระบวนการหนึ่งในการพัฒนากําลังแรงงานของประเทศให้เป็นแรงงานที่มีคุณภาพ เพิ่มศักยภาพและผลิตภาพของแรงงานไทยให้มีความรู้ความสามารถสูงขึ้น ตามกรอบยุทธศาสตร์ชาติ 20 ปี และสนองนโยบาย Thailand 4.0 ของรัฐบาล อีกทั้งยังเป็นการพัฒนาศักยภาพแรงงานตามยุทธศาสตร์ของกระทรวงแรงงาน เพื่อแก้ปัญหาการขาดแคลนกลุ่มแรงงานที่มีทักษะให้ลุล่วงไปได้ด้วยดี
+++++++++++++++++++++++
รัฐบาลไทย-ข่าวทำเนียบรัฐบาล-ลก.รมว.ศธ.ลงพื้นที่ตรวจเยี่ยมโรงเรียนใน จ.ตาก
วันอังคารที่ 17 กรกฎาคม 2561
ลก.รมว.ศธ.ลงพื้นที่ตรวจเยี่ยมโรงเรียนใน จ.ตาก
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ลงพื้นที่จังหวัดตาก ระหว่างวันที่ 15-16 กรกฎาคม 2561 เพื่อตรวจเยี่ยมและติดตามผลการจัดการเรียนการสอนของโรงเรียนสังกัดต่าง ๆ ในพื้นที่อําเภอแม่สอด และอําเภอท่าสองยาง
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ลงพื้นที่จังหวัดตาก ระหว่างวันที่ 15-16 กรกฎาคม 2561 เพื่อตรวจเยี่ยมและติดตามผลการจัดการเรียนการสอนของโรงเรียนสังกัดต่าง ๆ ในพื้นที่อําเภอแม่สอด และอําเภอท่าสองยาง
สําหรับการเดินทางลงพื้นที่จังหวัดตากในครั้งนี้ เลขานุการรัฐมนตรีว่าการกระทรวงศึกษาธิการได้ตรวจเยี่ยมโรงเรียนอนุกูล (วัดดอนแก้ว) อําเภอแม่สอดซึ่งเป็นโรงเรียนการกุศลของวัดในพระพุทธศาสนา เปิดรับนักเรียนชาย-หญิงที่ขาดโอกาสทางการศึกษา ตามโครงการพัฒนาเด็กและเยาวชนในถิ่นทุรกันดาร และนักเรียนที่รับมาจาก 5 อําเภอชายแดนฝั่งตะวันตก ได้แก่ อําเภออุ้มผาง อําเภอพบพระ อําเภอแม่สอด อําเภอแม่ระมาด และอําเภอท่าสองยาง สังกัดสํานักงานคณะกรรมการส่งเสริมการศึกษาเอกชน สํานักงานศึกษาธิการจังหวัดตาก เป็นโรงเรียนขนาดกลาง เปิดทําการสอนตั้งแต่ระดับชั้นอนุบาล 1 ถึงมัธยมศึกษาตอนต้น ปัจจุบันมีครูและบุคลากรทางการศึกษาจํานวน 38 รูป/คน มีนักเรียนทั้งหมด 695 รูป/คน
จากนั้นได้เดินทางต่อไปยังอําเภอท่าสองยางเพื่อเยี่ยมโรงเรียนสังกัดสํานักงานคณะกรรมการการศึกษาขั้นพื้นฐาน (สพฐ.) ซึ่งเป็นโรงเรียนในพื้นที่ภูเขาสูง และโรงเรียนในโครงการตามพระราชดําริ ได้แก่ โรงเรียนท่าสองยางวิทยาคม สังกัดสํานักงานเขตพื้นที่การศึกษามัธยมศึกษา เขต 38 (สุโขทัย-ตาก) โรงเรียนบ้านแม่อุสุวิทยา มีนักเรียนประมาณ 1,200 คน และโรงเรียนบ้านแม่สลิดหลวงวิทยา มีนักเรียนทั้งสิ้น 2,400 คน ซึ่งทั้งสองโรงเรียนเป็นโรงเรียนขยายโอกาสทางการศึกษา สังกัดสํานักงานเขตพื้นที่การศึกษาประถมศึกษาตาก เขต 2 รับนักเรียนตั้งแต่ชั้นอนุบาล จนถึงระดับชั้นมัธยมศึกษาปีที่ 6 เด็กนักเรียนส่วนใหญ่อาศัยอยู่บนพื้นที่ภูเขาสูงและตามแนวชายแดน ทางโรงเรียนจําเป็นที่จะต้องจัดหอพักนอนให้กับนักเรียนบ้านไกล
โอกาสนี้ เลขานุการรัฐมนตรีว่าการกระทรวงศึกษาธิการได้สอบถามความเป็นอยู่ และให้กําลังใจข้าราชการ ครู และบุคลากรทางการศึกษา ตลอดจนนักเรียนพักนอนอีกด้วย
Written byศตายุ วาดพิมาย/สพป.ตาก เขต 2
Photo Creditศตายุ วาดพิมาย/สพป.ตาก เขต 2
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กรมปศุสัตว์ชี้แจง กรณีปัญหาวัคซีนป้องกันโรคพิษสุนัขบ้าให้สุนัขและแมวหมด
วันพฤหัสบดีที่ 29 มีนาคม 2561
กรมปศุสัตว์ชี้แจง กรณีปัญหาวัคซีนป้องกันโรคพิษสุนัขบ้าให้สุนัขและแมวหมด
กรมปศุสัตว์ชี้แจง กรณีปัญหาวัคซีนป้องกันโรคพิษสุนัขบ้าให้สุนัขและแมวหมด
เมื่อวันที่ 23 มีนาคม 2561 นายอภัย สุทธิสังข์ อธิบดีกรมปศุสัตว์ กระทรวงเกษตรและสหกรณ์ชี้แจงกรณีปัญหาวัคซีนป้องกันโรคพิษสุนัขบ้าให้สุนัขและแมวหมด จากการที่มีรายงานการเผยแพร่ข้อมูลว่า ศูนย์ควบคุมสัตว์พาหะนําโรค กรมปศุสัตว์ ได้ประกาศในเพจว่า “ของดการบริการฉีดวัคซีนป้องกันโรคพิษสุนัขบ้าให้สุนัขและแมว เนื่องจากวัคซีนหมด” นั้น
กรมปศุสัตว์ขอชี้แจงว่า เนื่องจากขณะนี้ศูนย์ควบคุมสัตว์พาหะนําโรค กรมปศุสัตว์ ต้องออกปฏิบัติงานควบคุมโรคพิษสุนัขบ้าในพื้นที่หลายจังหวัด ทําให้ไม่มีนายสัตวแพทย์ที่จะดําเนินการฉีดวัคซีนในขณะนี้ จึงของดการฉีดวัคซีนในสุนัขและแมวเฉพาะในวันที่ไม่มีนายสัตวแพทย์ปฏิบัติงานที่ศูนย์ฯ จึงทําให้เจ้าหน้าที่เข้าใจผิดจึงพิมพ์ลงในเพจว่า สาเหตุที่งดบริการฉีดวัคซีนป้องกันโรคพิษสุนัขบ้าให้สุนัขและแมว เนื่องจากวัคซีนหมด
กรมปศุสัตว์ได้ดําเนินการแก้ไขและชี้แจงในเพจแล้วว่า ยังมีการให้บริการฉีดวัคซีนป้องกันโรคพิษสุนัขบ้าให้สุนัขและแมวที่ศูนย์ควบคุมสัตว์พาหะนําโรค กรมปศุสัตว์ต่อไป
-------------------------------
รัฐบาลไทย-ข่าวทำเนียบรัฐบาล-สมอ. ปรับปรุงมาตรฐานท่อพีวีซีสำหรับน้ำดื่ม เพิ่มความปลอดภัยผู้บริโภค
วันจันทร์ที่ 10 กันยายน 2561
สมอ. ปรับปรุงมาตรฐานท่อพีวีซีสําหรับน้ําดื่ม เพิ่มความปลอดภัยผู้บริโภค
สํานักงานมาตรฐานผลิตภัณฑ์อุตสาหกรรม (สมอ.) ปรับปรุงมาตรฐานท่อพีวีซีแข็งสําหรับใช้เป็นท่อน้ําดื่ม มอก. 17-2532 โดยปรับขนาด ชั้นคุณภาพ ภายใน 21 กันยายน 2561
สํานักงานมาตรฐานผลิตภัณฑ์อุตสาหกรรม (สมอ.) ปรับปรุงมาตรฐานท่อพีวีซีแข็งสําหรับใช้เป็นท่อน้ําดื่ม มอก. 17-2532 โดยปรับขนาด ชั้นคุณภาพ เพิ่มความทนทานและความปลอดภัยในการใช้งาน พร้อมเปิดรับฟังความคิดเห็นของผู้มีส่วนได้เสียหรือผู้มีประโยชน์เกี่ยวข้องกับมาตรฐาน ภายใน 21 กันยายน 2561 ก่อนตราพระราชกฤษฎีกาต่อไป
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า เนื่องจาก มีการใช้ท่อพีวีซีสําหรับใช้เป็นท่อน้ําดื่มอย่างกว้างขวาง ทั้งในระบบส่งน้ําประปาและการส่งน้ําดิบเพื่อการผลิตน้ําประปา อีกทั้งนําไปใช้ในงานด้านการส่งน้ําชลประทานเพื่อการเกษตร ดังนั้น เพื่อความเหมาะสมในการใช้งาน และเพื่อความปลอดภัยในการบริโภคน้ําดื่มของประชาชน สมอ. จึงได้แก้ไขปรับปรุงมาตรฐานดังกล่าว
ข้อกําหนดสําคัญที่ได้ปรับปรุง ได้แก่ 1. กําหนดขนาดและชั้นคุณภาพให้มีความเหมาะสมกับการใช้งานในปัจจุบันมากขึ้น 2. ควบคุมวัสดุที่นํามาใช้ในการทําต้องมีความปลอดภัยยิ่งขึ้น 3. ควบคุมคุณภาพของท่อให้มีความแข็งแรงทนทานต่อการใช้งานมากขึ้น 4. ควบคุมปริมาณสารอันตรายที่ละลายออกมาจากท่อเพื่อให้น้ําที่ส่งผ่านท่อมีคุณภาพเป็นไปตามมาตรฐานน้ําบริโภคขององค์การอนามัยโลก เป็นต้น
ขณะนี้ สมอ. กําลังเปิดรับฟังความคิดเห็นของผู้มีส่วนได้เสียหรือผู้มีประโยชน์เกี่ยวข้องกับมาตรฐานดังกล่าว ดังนั้น ผู้ใดประสงค์จะแสดงความคิดเห็น สามารถส่งความคิดเห็นพร้อมเหตุผลมาที่ สมอ. ได้ภายในวันที่ 21 กันยายน 2561 ทั้งนี้ สามารถขอทราบรายละเอียดได้ที่ กองกฎหมาย สมอ. โทรศัพท์   0 2202 3322 หรือ www.tisi.go.th
เลขาธิการ สมอ. กล่าวเพิ่มเติมว่า ปัจจุบัน สมอ. ประกาศให้ผลิตภัณฑ์อุตสาหกรรมต้องเป็นไปตามมาตรฐาน หรือมาตรฐานบังคับ จํานวน 109 มาตรฐาน เพื่อคุ้มครองผู้บริโภคให้ได้รับความปลอดภัย จากการใช้ผลิตภัณฑ์อุตสาหกรรม ดังนั้น ผู้ทํา ผู้นําเข้า รวมทั้งผู้จําหน่ายผลิตภัณฑ์ดังกล่าวจะต้องได้รับใบอนุญาตจาก สมอ. ก่อนทําและนําเข้า ขณะเดียวกัน ผู้จําหน่ายก็ต้องจําหน่ายสินค้าที่มีเครื่องหมาย มอก. เท่านั้น หากฝ่าฝืนจะถูกดําเนินคดีตามกฎหมาย สําหรับบทลงโทษในกรณีทําหรือนําเข้าผลิตภัณฑ์อุตสาหกรรมโดยไม่ได้รับใบอนุญาตมีโทษจําคุกไม่เกิน 2 ปี หรือปรับไม่เกิน 1,000,000 บาท หรือทั้งจําทั้งปรับ ร้านค้าที่จําหน่ายผลิตภัณฑ์อุตสาหกรรมที่ไม่เป็นไปตามกฎหมาย มีโทษจําคุกไม่เกิน 1 เดือน หรือปรับตั้งแต่ 5,000-50,000 บาท หรือทั้งจําทั้งปรับ
10 กันยายน 2561
รัฐบาลไทย-ข่าวทำเนียบรัฐบาล-ครั้งแรกกับ วราวุธ เสวนาของคนรักษ์สิ่งแวดล้อม "Talk To Top Vol.1 Go Green Together "
วันเสาร์ที่ 9 พฤศจิกายน 2562
ครั้งแรกกับ วราวุธ เสวนาของคนรักษ์สิ่งแวดล้อม "Talk To Top Vol.1 Go Green Together "
ครั้งแรกกับ วราวุธ เสวนาของคนรักษ์สิ่งแวดล้อม "Talk To Top Vol.1 Go Green Together "
ครั้งแรกกับ วราวุธ เสวนาของคนรักษ์สิ่งแวดล้อม "Talk To Top Vol.1 Go Green Together "
วันนี้ (9 พฤศจิกายน 2562) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เปิด
กิจกรรม Talk To Top Vol. 1 : Go Green Together ร่วม จิบกาแฟ พบปะ พูดคุย กับประชาชนชาวกรุงเทพมหานคร และคนรักษ์สิ่งแวดล้อม
อย่างผ่อนคลายและใกล้ชิด ใน 3 ประเด็น ได้แก่ 1.สถานการณ์ป่าไม้ไทยและแนวโน้มการจัดการภาวะโลกร้อน
2.พื้นที่สีเชียวกับคุณภาพชีวิตคนเมือง
3.ขยะพลาสติกในชีวิตประจําวัน
รมว.ทส. กล่าวว่า การพูดคุยในวันนี้ เป็นโอกาสที่ดีที่จะได้เปิดใจพูดคุย รับฟัง ถึงปัญหาและการเสนอแนวคิด รวมถึงแลกเปลี่ยนความคิดเห็น ร่วมกัน เพื่อนําข้อเท็จจริงปรับปรุงและพัฒนาแนวทางการทํางานในกระทรวงฯ ต่อไป และที่สําคัญยัง
เป็นโอกาสที่ให้เราทุกคนได้มาทําความรู้จักและสร้างเครือข่ายของ Active Citizen ที่ใส่ใจในปัญหาสิ่งแวดล้อม
เพื่อต่อยอดการทํางานร่วมกันท้ั้งภาครัฐและภาคประชาชน เพื่อให้บรรลุเป้าหมายที่จะผลักดันให้ประเทศไทย
เป็น Green Country ต่อไป
ทั้งนี้  ในเรื่องการแก้ไขปัญหาขยะ กระทรวงทรัพยากรธรรมชาติและสิ่งแวดล้อมได้มีการรณรงค์กับห้างสรรพสินค้า ซูเปอร์มาเก็ต และร้านสะดวกซื้อรายใหญ่ เช่น เซเว่น อีเลฟเว่น เดอะมอลล์ เซ็นทรัล วัตสันส์ บูท ฯลฯ ให้ร่วมกันยกเลิกแจกถุงพลาสติกหูหิ้วแบบใช้ครั้งเดียวทิ้ง โดยทุกร้านค้า ทุกสาชา ที่ร่วมกิจกรรม จะพร้อมใจกันหยุดให้บริการถุงพลาสติกหูหิ้วแก่ลูกค้า ตั้งแต่วันที่ 1มกราคม 2563 เป็นตันไปนอกจากนี้ได้รณรงค์ให้ความรู้ความเข้าใจการทิ้งขยะให้ลงถัง ทิ้งให้ถูก แยกขยะให้เป็นซึ่งจะช่วยลดจํานวนขยะถุงพลาสติกหูหิ้วได้กว่าครึ่งหนึ่งทั่วประเทศ
รัฐบาลไทย-ข่าวทำเนียบรัฐบาล-นายกฯ เชิญชวนชาวพุทธทำดีปฏิบัติชอบในวันพระใหญ่ แนะใช้โอกาสสร้างความเข้มแข็งในชุมชนและภาพลักษณ์ที่ดีของศาสนา คาดบรรยากาศหยุดยาวคึกคักเงินสะพัดสูงสุดรอบ 6 ปี
วันเสาร์ที่ 8 กรกฎาคม 2560
นายกฯ เชิญชวนชาวพุทธทําดีปฏิบัติชอบในวันพระใหญ่ แนะใช้โอกาสสร้างความเข้มแข็งในชุมชนและภาพลักษณ์ที่ดีของศาสนา คาดบรรยากาศหยุดยาวคึกคักเงินสะพัดสูงสุดรอบ 6 ปี
นายกฯ เชิญชวนชาวพุทธทําดีปฏิบัติชอบในวันพระใหญ่ แนะใช้โอกาสสร้างความเข้มแข็งในชุมชนและภาพลักษณ์ที่ดีของศาสนา คาดบรรยากาศหยุดยาวคึกคักเงินสะพัดสูงสุดรอบ 6 ปี
วันนี้ (8 กรกฎาคม 2560) พลโท สรรเสริญ แก้วกําเนิด กล่าวว่าพลเอก ประยุทธ์ จันทร์โอชา นายกรัฐมนตรี เชิญชวนพุทธศาสนิกชนทําบุญ รักษาศีล ฟังธรรม ละเว้นจากอบายมุขทั้งปวงในโอกาสวันอาสาฬหบูชาและเข้าพรรษา และฟื้นฟูประเพณีปฏิบัติอันงดงามของคนไทยด้วยการพาครอบครัวและลูกหลานเข้าวัด เพื่อศึกษาเรียนรู้พระธรรมคําสั่งสอนและแนวทางการดําเนินชีวิตที่ถูกต้อง พร้อมกับใช้ช่วงเวลาดังกล่าวพูดคุยถึงเรื่องราวรอบตัว เช่น ปัญหาสังคมหรือชุมชน และหาวิธีแก้ไขร่วมกัน เป็นการส่งเสริมความเข้มแข็งของคนในชุมชนอีกทางหนึ่ง
“นายกฯ ยังกล่าวถึงกรณีที่มีกระแสข่าวเรื่องการทุจริตเงินอุดหนุนงบประมาณบูรณะและปฏิสังขรณ์วัดด้วยว่า เชื่อว่าพุทธศาสนิกชนส่วนใหญ่ยังคงเลื่อมใสศรัทธาในหลักธรรมของพระพุทธศาสนา เพราะการทุจริตเป็นเรื่องของบุคคลและเป็นเพียงส่วนน้อยของคนหมู่มากที่คิดดีทําดี อย่างไรก็ตาม ได้สั่งการผ่านรองนายกรัฐมนตรีและรัฐมนตรีที่กํากับดูแลสํานักงานพระพุทธศาสนาแห่งชาติให้เร่งตรวจสอบ สร้างความกระจ่างแก่สังคม โดยหากพบว่ามีการทุจริตจริง และมีเจ้าหน้าที่ของรัฐเข้าไปเกี่ยวข้องจะต้องลงโทษอย่างเด็ดขาด เพราะถือเป็นนโยบายสําคัญของรัฐบาลที่มุ่งเน้นการปราบปรามทุจริตคอร์รัปชันให้หมดสิ้นไปจากสังคม”
นอกจากนี้ นายกรัฐมนตรีระบุว่า สุดสัปดาห์นี้มีวันหยุดติดต่อกัน 3 วัน จึงขอให้พี่น้องประชาชนที่เดินทางไปทําบุญหรือพักผ่อนกับครอบครัวตามสถานที่ต่าง ๆ ใช้ความระมัดระวังในการขับรถ โดยผู้ใช้รถใช้ถนนควรถ้อยทีถ้อยอาศัยและมีน้ําใจให้แก่กัน พร้อมทั้งได้กําชับไปยังเจ้าหน้าที่ทั่วประเทศให้อํานวยความสะดวกและดูแลความปลอดภัยแก่ประชาชนอย่างเต็มที่”
สําหรับเทศกาลวันอาสาฬหบูชาและเข้าพรรษาในปีนี้ ภาคเอกชนประเมินว่า บรรยากาศเป็นไปอย่างคึกคัก โดยจะมีเงินสะพัดถึงกว่า 6,200 ล้านบาท เพิ่มขึ้นร้อยละ 7.78 เมื่อเทียบกับช่วงเดียวกันของปีก่อน และถือว่าสูงสุดในรอบ 6 ปี เนื่องจากประชาชนคาดหวังว่าเศรษฐกิจจะดีขึ้น ประกอบกับเป็นวันหยุดยาวทําให้ผู้คนออกไปท่องเที่ยวและจับจ่ายใช้สอยมากขึ้น โดยเฉพาะการทําบุญ ซื้อของบริจาค พาคนในครอบครัวไปรับประทานอาหาร ซึ่งถือว่าเป็นสิ่งที่ดี
“นายกฯ อยากเห็นคนไทยมีความสุข และร่วมขับเคลื่อนประเทศให้ก้าวหน้าไปพร้อม ๆ กัน โดยขอให้ทุกฝ่ายทําหน้าที่ของตนเองอย่างดีที่สุด มีความรักและสามัคคี และคํานึงถึงเป้าหมายที่สําคัญของบ้านเมือง”